Tiltale for overtrædelse af straffelovens § 119 stk. 1, påstand om udvisning
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Forbrydelser mod offentlig myndighed;
Strafferetlige sanktioner og andre foranstaltninger;
Ungdomskriminalitetsnævn;

17-årig mand fundet skyldig i flere tilfælde af trusler mod
offentlig ansatte

17-årig mand fra By 2 er den 27. april 2022 fundet skyldig i flere tilfælde af trusler mod
offentlig ansatte på en institution i By 1.  

Sagsnummer: SS 99-883/2022

Den 17-årige mand var tiltalt for flere gange i oktober og november 2021 over for ansatte på en in-
stitution i By 1 med vold eller trussel om vold at have overfaldet de tjenestegørende medarbejdere,
idet tiltalte til de ansatte udtalte ”jeg saver fandme hovedet af dig hvis du lukker porten” , ”bare vent til
jeg kommer hjem, så brækker jeg nak ken på dig” ”jeg kan godt komme og knække nakken på ham
igen” eller lignende.

Retten fandt det på baggrund af tiltaltes egen forklaring sammenholdt med vidneforklaringerne be-
vist, at tiltalte havde udtalt sig som anført i tiltalen. Retten fandt tillige, at der efter ordlyden og de
omstændigheder, som udtalelserne var udtalt under, var tale om trusler om vold omfattet af straffe-
lovens § 119, stk. 1. Den 17-årige mand blev herefter fundet skyldig i tre forhold af trusler mod of-
fentlig ansatte.   

Tiltalte var tidligere idømt en straf på 3 måneders fængsel for vold efter straffelovens § 244.   

Retten fastsatte straffen til fængsel i 3 måneder, som en fællesstraf med dommen for vold, idet
truslerne var begået i prøvetiden for fængselsstraffen i dommen for vold. Retten fandt, at 30 dage af
fængselsstraffen skulle fuldbyrdes, mens den resterende del af straffen blev gjort betinget med vilkår
om, at tiltalte skulle efterkomme en afgørelse fra Ungdomskriminalitetsnævnet, at han ikke måtte
begå noget strafbart i en prøvetid på 1 år fra endelig dom, og at han skulle være under tilsyn af
Kriminalforsorgen, idet omfang han ikke allerede var undergivet tilsyn af Ungekriminalforsorgen.   

Den 17-årige mand blev derudover tildelt en advarsel om udvisning. Retten lagde vægt på, at der var
hjemmel til at udvise tiltalte, men at udvisning med sikkerhed ville stride mod Danmarks inter-
nationale forpligtelser, hvorefter tiltalte ikke kunne udvises og blev tildelt en advarsel i stedet.